પહેલાં પરથમ ભારતના સર્વ ક્રિકેટકોકિલો પાસે ગગનવાલા ક્ષમા ચાહે છે કે ગયા અંકમાં ‘ટાઇમ ૧૦૦ના લેખમાં તે વાત લખવાનું ચુકાઈ ગયેલું. કે ટાઇમ ૧૦૦’માં વિરાટકોહલી પણ છે, અને તેનો પરિચય લખેલ છે સચીન ટેંડુલકરે, તેના પ્રાયશ્ચિત્ત તરીકે ગગનવાલા સો વાર સિલી મિડોન, સિલી મિડોન, સિલી મિડોન એવું લખશે. આ ફોટામાં છે, બીજાં વનહન્ડ્રેડિસ્ટ દીપિકા પદુકોણ તથા અન્ય પરિચયલેખિકા નટરાણી પ્રિયંકા ચોપડા. પરંતુ આ લેખના મહાનાયક છે બીજા એક નટરાજા, કુમૈલ નન્જિયાની. કુમૈલને પણ સ્થાન મળેલ છે ૨૦૧૮ના ટાઇમ વન હન્ડ્રેડમાં. કેમકે કુમૈલની એક ફિલ્મે અમેરિકાના જુવાન હૈયાં જીતી લીધાં છે, ‘ ધ બિગ સિક.’ ગગનવાલાને બહુ ‘સોરી’ છે કે ગયા લેખમાં કુમૈલનો ઉલ્લેખ પણ ચુકાઈ ગયેલો.